Diari Oficial de la Generalitat Valenciana


Sumari del DOGV 4480, del 14-04-2003 (2003/4104)

ACORD de 12 de març de 2003, de la Comissió Territorial d'Urbanisme de València, relatiu a la modificació núm. 1 de les Normes Subsidiàries d'Albuixech, que afecta un àmbit classificat pel vigent planejament com a sòl no urbanitzable protecció agrícola, en el qual es pretén compatibilitzar un ús terciari assistencial (qualificat com a equipament assistencial), amb uns concrets paràmetres urbanístics per a la zona.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4480

Data del DOGV
:   14-04-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/4104


Data del document
:   12-03-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Albuixech
    * pla d'urbanisme

ACORD de 12 de març de 2003, de la Comissió Territorial d'Urbanisme de València, relatiu a la modificació núm. 1 de les Normes Subsidiàries d'Albuixech, que afecta un àmbit classificat pel vigent planejament com a sòl no urbanitzable protecció agrícola, en el qual es pretén compatibilitzar un ús terciari assistencial (qualificat com a equipament assistencial), amb uns concrets paràmetres urbanístics per a la zona. [2003/4104]
  
Vist l'expedient remés per l'Ajuntament d'Albuixech referit a la modificació núm. 1 de les Normes Subsidiàries que afecta un àmbit classificat pel vigent planejament com a sòl no urbanitzable protecció agrícola, en el qual es pretén compatibilitzar un ús terciari assistencial (qualificat com a equipament assistencial), amb uns concrets paràmetres urbanístics per a la zona, i de conformitat amb els següents:
  
Antecedents de fet
  
Primer
  
El projecte es va sotmetre a informació pública per mitjà d'acord del Ple de l'Ajuntament en sessió del dia 17 d'octubre de 2002. Una vegada transcorregut el corresponent període d'exposició pública (DOGV núm. 4.385, de data 25 de novembre de 2002 i anunci en el diari Levante de 9 de novembre de 2002), sense que es tinga constància que s'hagen presentat al·legacions, es va aprovar provisionalment pel Ple de la corporació local, en data 28 de gener del 2003. El projecte va tindre entrada el 13/02/03 en este Servici Territorial.
  
Segon
  
El projecte consta de memòria informativa i justificativa i els plans d'informació i ordenació. S'establixen uns paràmetres urbanístics propis per a l'ús dotacional assistencial.
  
Tercer
  
L'objecte de la modificació és permetre com a ús compatible, en terrenys qualificats pel vigent planejament de sòl no urbanitzable de protecció agrícola (parcel·les 191 i 192, del polígon 6), l'ús dotacional assistencial (equipament). Per a això establix, com a annex als articles que regulen el sòl no urbanitzable en les ordenances (articles del 8 a l'11), unes condicions urbanístiques pròpies que s'han d'aplicar en eixe àmbit, en els termes següents:
  
Conceptes Magnituds
  
Ús característic Equipament assistencial article 32 (RPL.CV)
  
Parcel·la mínima única
  
Edificabilitat neta 0,4 m2t/m2s
  
Reculades a límits 7 m confrontants/ 7 m a eix de camins
  
Ocupació 40%
  
Alçàries 2 plantes, 7 m
  
La corporació local justifica la modificació en la necessitat de donar resposta a la creixent demanda social d'instal·lacions i de centres assistencials, dins del marc de la política de la Generalitat i concretament de la Conselleria de Benestar Social de promoció d'este tipus d'activitats. Atenent estes circumstàncies l'Ajuntament proposa adequar el planejament a la demanda existent, per a això establix una reserva en sòl no urbanitzable (protegit agrícola) que qualifica d'equipament dotacional assistencial, i es manté la classificació del sòl afectat.
  
Quart
  
Durant la tramitació de l'expedient s'han sol·licitat els informes sectorials següents:
  
El 25 de febrer de 2003 es va sol·licitar un informe a la Conselleria de Benestar Social i a la Conselleria d'Agricultura.
  
Cinqué
  
Albuixech disposa de Normes Subsidiàries, aprovades definitivament per la Comissió Territorial d'Urbanisme el 25/03/86.
  
La Comissió Informativa de la Comissió Territorial d'Urbanisme de València, en sessió del dia 5 de març de 2003, va emetre un informe relatiu al projecte que ens ocupa, i es complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa a l'efecte del compliment del que disposa l'article 27 de la LRAU.
  
Tercer
  
El projecte presentat delimita un àmbit en sòl no urbanitzable protegit, pròxim al nucli urbà, com el més idoni per a destinar-lo a equipament assistencial (amb una regulació adequada a les necessitats i usos prevists). En l'expedient administratiu presentat per l'Ajuntament, els informes tècnics fan referència al que disposen els articles 27 i següents del Reglament de Planejament de la Comunitat Valenciana - que regulen les dotacions públiques ?, per la qual cosa es considera adequada la reserva de terrenys en SNU sempre que siga per a una dotació pública, de conformitat amb el que disposen els citats articles.
  
En conseqüència, les determinacions contingudes en la modificació núm. 1 es consideren correctes, en els termes abans indicats, des del punt de vista de les exigències de la política urbanística i territorial de la Generalitat, tal com s'arreplega en l'art. 40 de la LRAU.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de Normes Subsidiàries de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió del dia 12 de març de 2003, acorda aprovar definitivament la modificació puntual núm. 1 de les Normes Subsidiàries d'Albuixech referida a la reserva dotacional pública en SNU (equipament assistencial).
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
València, 12 de març de 2003.- El secretari de la Comissió Territorial d'Urbanisme: José Manuel Palau Navarro.